Toza

A toza LOZANO SIERRA, Chabier, Aspectos Lingüísticos de Tella. Aragonés de Sobrarbe (Huesca); Institución «Fernando el Católico» + Prensas Universitarias de Zaragoza + Gara d'Edizions. Zaragoza, 2010. ISBN 978-84-8094-062-7 CORONAS CABRERO, Mariano, Vocabulario aragonés de Labuerda-A Buerda (Sobrarbe); Prensas Universitarias de Zaragoza + Xordica Editorial. Zaragoza, 2007. ISBN 978-84-96457-23-2 MASCARAY SIN, Bienvenido, Vocabulario del habla de Campo (Ribagorza, Huesca); Prensas Universitarias de Zaragoza + Xordica Editorial. Zaragoza, 2013. ISBN 978-84-96457-87-4 MUR SAURA, Ricardo. Diccionario Panticuto -con apéndice gramatical y recopilación de textos-. Ed. Comarca del Alto Gállego. Samianigo, 2014. ISBN 978-84-934262-8-6 ye a parte mas baixa d'o tronco d'os árbols y atras plantas lenyosas, chusto por alto d'a superficie d'o suelo, y por aon s'achunta con as venas que i son debaixo. De regular ye a parte que queda fincada en tierra cuan l'árbol se tronza u se talla. Tamién s'ha documentau atros nombres, como choca en Viello Sobrarbe TOMÁS ARIAS, Chabier, El aragonés del Biello Sobrarbe. Instituto de Estudios Altoaragoneses. Uesca, 1999. ISBN 84-8127-095-4, que coesiste con a cheneral «toza», y chueca en aragonés cheso. DÍAZ ROZAS, Manuel. Apuntes de Lengua Chesa. Aladrada ediciones. Zaragoza, 2013. ISBN 978-84-940886-1-6

A parola toza tamién puede fer referencia a un segmento de tronco tallau mas amplo que largo, como por eixemplo os que s'emplega de base pa remallar en bellas fayenas u pa partir a lenya con a estral.

 Toza y cabeza 

De forma figurada, a «toza» tamién puede estar a cabeza d'una persona que no la emplega guaire pa pensar. En aragonés i ha un grupo d'acepcions que emparentan a «toza» con a cabeza. Por eixemplo, «tozar» PARDO ASSO, José, Nuevo diccionario etimológico aragonés (voces, frases y modismos usados en el habla de Aragón) (Facsímil); Institución «Fernando el Católico» + Gara d'Edizions. Zaragoza, 2002. ISBN 84-8094-101-4 u «toceyar» ye la forma que tienen de luitar os bovidos, tozuelo contra tozuelo (a propia parola «tozuelo» ye un diminutivo de «toza»), «dar una tozada» u «tozolada» ye propinar un golpe con a cabeza, BARCOS, Miguel Ánchel, El Aragonés Ansotano: estudio lingüístico de Ansó y Fago; Institución «Fernando el Católico» + Gara d'Edizions. Zaragoza, 2007. ISBN 978-84-8094-058-0 un «tozolón» ye un coscorrón: «Catorce escaleras, quince tozolons», u tamién puede estar una persona testaruda, «Estozar-se» ye meter-se un tastarrazo firme contra bella cosa que sía dura; P. ex. correndo dar-se contra una paret u un árbol, salir-se d'a carretera con l'auto y estrellar-se, «partirse la crisma», etc. Una persona «tozuda» u «tozoluda» ye una persona cabezuda, tanto fisicament como testaruda. O «chubo de toza» MOTT, Brian L.. Diccionario etimológico chistabino-castellano castellano-chistabino. Institución «Fernando el Católico». Zaragoza, 2000. ISBN 84-7820-553-5 ye l'aparello con que se chunye a os bueis por os cuernos, «Labrar a toza» BADIA i MARGARIT, Antoni M., El habla del valle de Bielsa (Pirineo aragonés). Aladrada Ediciones. Zaragoza, 2015. ISBN 978-84-942470-8-8 u «labrar a toz» ye como se labra con os bueis con este tipo de chubo, etc.

 Referencias 

 Se veiga tamién 

 Tronco.
 Percullo (plantas).
 Tizón.

Categoría:Madera
Categoría:Anatomía vechetal